b'\n_START_ARTICLE_\nGradnje, Se\xc5\xbeana\n_START_SECTION_\nZgodovina\n_START_PARAGRAPH_\nVas naj bi se najprej imenovala Ivanja vas po cerkvi Svetega Ivana ki so jo takratni prebivalci zgradili v tako imenovani "\xc4\x8ci\xc4\x8devi dolini" ki je blizu vasi. Tako se je za\xc4\x8dela vas \xc5\xa1iriti. V 16. stoletju pa so jo Turki med plenjenjem vasi poru\xc5\xa1ili. Va\xc5\xa1\xc4\x8danom cerkve ni bilo vredno obnavljati, zato so iz njenih ru\xc5\xa1evin naredili veliko suhih zidov, ki so vidni \xc5\xa1e danes. Po tur\xc5\xa1kem obleganju slovenskih de\xc5\xbeel je vas za\xc4\x8dela hitro rasti in hi\xc5\xa1e so za\xc4\x8deli graditi tudi na vi\xc5\xa1jem delu vasi. Ampak ker cerkvice ni bilo ve\xc4\x8d, se je vas preimenovala v Gradnje. To pa zato ker je v okoli\xc5\xa1kih gozdovih veliko hrastovih dreves z imenom Graden (Quercus petrea), ki so ga potrebovali za gradnjo novih domov._NEWLINE_Na vrhuncu je v vasi \xc5\xbeivelo ve\xc4\x8d kot 100 prebivalcev. Veliko je bilo kmetij, kme\xc4\x8dkih \xc5\xbeivali, obdelovalnih povr\xc5\xa1in, kalov... V tem \xc4\x8dasu pa je bila zgrajena kamnita hi\xc5\xa1a v spodnjem delu vasi. Streho je imela pokrito s slamo, zgradili pa so ji tudi zelo poseben in okra\xc5\xa1en dimnik, ki ga lahko vidite \xc5\xa1e danes. Hi\xc5\xa1o so po drugi svetovni vojni obnovili ampak na enem izmed kamnov se \xc5\xa1e lahko vidi letnico 1812. Ob za\xc4\x8detku prve svetovne vojne je veliko ljudi pobegnilo v notranjost Avstro ogrske v strahu pred bli\xc5\xbeajo\xc4\x8do se fronto. V manj\xc5\xa1i dolini ob vasi je nastala tudi voja\xc5\xa1ka bolni\xc5\xa1nica na katero pri\xc4\x8dajo \xc5\xa1tevilne najdbe. Na hribu ob vasi pa je bili izkopan sistem strelskih jarkov za obrambo bolni\xc5\xa1nice. Po razpadu Avstro ogrske se je \xc5\xa1tevilo prebivalcev zelo zmanj\xc5\xa1alo. Ve\xc4\x8dje kmetije so propadle in ve\xc4\x8dina prebivalcev je poskusila z vinogradni\xc5\xa1tvom, ki se je zelo obneslo zaradi rodovitne zemlje in veliko prisojnih leg. Leta 1936 pa je bil med oranjem v \xc4\x8ci\xc4\x8devi dolini najden klju\xc4\x8d cerkve Svetega Ivana, ki je shranjen v voja\xc5\xa1ki zbirki Filipa \xc5\xa0krka. V \xc4\x8dasu druge svetovne vojne se \xc5\xbeivljenje v vasi ni bistveno spremenilo. Pod eno od hi\xc5\xa1 je bil zgrajen partizanski bunker, ki pa ni bil pretirano v uporabi. Nekega dne pa je Italijanska artilerija po pomoti za\xc4\x8dela obstreljevati spodnji del vasi, ki pa se je hitro prenehalo. Med tem je bila po\xc5\xa1kodovana samo ena hi\xc5\xa1a._NEWLINE_Po vojni se je vas spet zve\xc4\x8dala, ampak ljudje so \xc5\xbeiveli v rev\xc5\xa1\xc4\x8dini. Veliko va\xc5\xa1\xc4\x8danov je svoje pridelke peljalo prodati v Trst za najmanj\xc5\xa1i zaslu\xc5\xbeek.Ve\xc4\x8dina va\xc5\xa1\xc4\x8danov je delala v isti tovarni. Po osemdesetih letih je prebivalstvo zelo upadlo, rev\xc5\xa1\xc4\x8dina pa se je prenehala. Po osamosvojitvi je v Gradnjah potekala osmica pri \xc5\xa0krkovih, ki je bila znana po celi Sloveniji. Leta 1992 pa je v vasi bilo ustanovljeno podjetje Modima, ki se ukvarja s prodajo gob, gozdnih sade\xc5\xbeev, \xc4\x8debule, \xc4\x8desna, tartufov, divja\xc4\x8dine...\n_START_SECTION_\nGradnje danes\n_START_PARAGRAPH_\nVas je danes v prete\xc5\xbeni meri obnovljena in lepo urejena. Nekaj hi\xc5\xa1 je zapu\xc5\xa1\xc4\x8denih, druga\xc4\x8de pa so vse obnovljene. V spodnjem delu vasi je sede\xc5\xbe podjetja Modima, voja\xc5\xa1ka zbirka in kmetija pri \xc5\xa0krkovih pri kateri lahko poskusite kozarec doma\xc4\x8dega terana. Zgornji del vasi je malo raz\xc5\xa1irjen s \xc5\xa1tevilnimi ozkimi ulicami in starimi vodnjaki. Pravkar prenovljena cesta vas popelje prav mimo doline kjer je neko\xc4\x8d stala cerkev Svetega Ivana. Iz vasi vodi tudi lepa gozdna pot v vas Dobravlje in Kazlje mimo veliko kra\xc5\xa1kih kamnolomov (jav) ter pot v Ponikve, \xc5\xa0tanjel in Mahni\xc4\x8de.'